# Spätná väzba na finančné vzdelávanie v Národnej banke Slovenska.

Adam C:

Prednáška bola veľmi poučná. Páčilo sa mi, že to bolo spravené interaktívnou formou a nie len nekonečné hovorenie prednášajúceho. Aktivity boli zaujímavé a ukázali ako potrebné je plánovanie pri všetkom, čo robíme. Páčilo sa mi, že všetko čo nám tam ukázali vieme ihneď využiť v reálnom živote.

Dominik N.

Vzdelávanie v NBS sa mi páčilo, pretože to bolo aj praktickou formou, veľa veci som sa naučil. Na konci sme si robili test, vďaka ktorému som si vedel overiť svoje poznatky. Naučili sme sa napríklad ako si stanoviť ciele a ako ich dosiahnuť. Vďaka tomuto vzdelávaniu si viem nastaviť sporenie napr. na auto alebo na bývanie. Už teraz sa teším na ďalší modul, pretože by som sa rád dozvedel viac.

Lucia R.

Aj keď som bola spočiatku pomerne zmätená, o čo vlastne na exkurzii ide, tak som si ju napokon užila. Páčila sa mi najmä stavba veže, pri ktorej sme s mojím tímom postavili futuristický skvost, ktorý vznikol úplným kompromisom a improvizáciou z nápadov všetkých členov. Interaktívnu formu prednášky by som určite hodnotila ako značné pozitívum. Zistila som taktiež nové veci o mojich spolužiakoch, aj napriek tomu, že sme spolu v triede už niekoľko rokov. Moje finančné plánovanie pre mňa nebolo problémom, no odniesla som si určite zopár užitočných rád.

Ingrid R.

Dana exkurzia si myslím, že bola prínosná a zaujímavá. Páčilo sa mi, že to bolo realizované zážitkovou formou. Naučili sme sa nové veci o finančnom plánovaní, vyskúšali sme si prácu v tímoch pri stavaní veže. Prednáška bola podaná zábavnou no zrozumiteľnou formou. Naučili sme sa nové veci o tom ako sa delia ciele a podobné užitočné informácie, z ktorých budeme môcť čerpať aj do budúcnosti. Určite by som podobné prednášky prijala aj v budúcnosti.

Richard Š.

Konecne som zistil, ako vyzera nasa Narodna banka zvnutra. Zabavil som sa a naucil novym veciam spolocnou skupinovou prácou. Naucil som sa ako vytvorit financny plan. Som hrdy na vezu, ktoru sme spolu s mojou skupinou postavili. Bola stabilna a pekne vyzerala.

Marko F.

Exkurzia sa mi veľmi páčila, pretože bola v záživno-vzdelávacej forme. Naučil som sa, ako si spraviť finančný plán a taktiež práca v skupine bola veľmi zábavná a obohacujúca. Záver bol zakončený kvízom v kahoote, ktorý bol zameraný na veci, o ktorých nám pani lektorka rozprávala celý čas. Vadila mi iba kratšia prestávka, inak všetko fajn.